b'\n_START_ARTICLE_\nBangolaidis\n_START_PARAGRAPH_\nBangolaidis yra darinys, kuris nukreipia bangas, pvz., elektromagnetines bangas, \xc5\xa1viesos arba garso bangas. Kiekvienam bangos tipui egzistuoja savas bangolaid\xc5\xbeio tipas.\n_START_SECTION_\nElektromagnetiniai bangolaid\xc5\xbeiai\n_START_PARAGRAPH_\nBangolaidis gali b\xc5\xabti sukurtas perduoti bangas pla\xc4\x8diame elektromagnetinio spektro ruo\xc5\xbee, bet ypa\xc4\x8d naudingas mikrobang\xc5\xb3 ir optini\xc5\xb3 da\xc5\xbeni\xc5\xb3 ruo\xc5\xbeuose. Priklausomai nuo konkretaus bangos da\xc5\xbenio, bangolaidis yra kuriamas arba i\xc5\xa1 elektri\xc5\xa1kai laid\xc5\xbeios arba dielektrin\xc4\x97s med\xc5\xbeiagos. Bangolaid\xc5\xbeiai naudojami galiai bei \xc4\xafvairiems signalams perduoti.\n_START_SECTION_\nOptiniai bangolaid\xc5\xbeiai\n_START_PARAGRAPH_\nBangolaidis, naudojamas optini\xc5\xb3 da\xc5\xbeni\xc5\xb3 ruo\xc5\xbee, da\xc5\xbeniausiai gaminamas i\xc5\xa1 dielektrini\xc5\xb3 med\xc5\xbeiag\xc5\xb3. J\xc4\xaf sudaro \xc5\xa1erdis i\xc5\xa1 med\xc5\xbeiagos su auk\xc5\xa1ta dielektrine skvarba (atitinkamai dideliu l\xc5\xab\xc5\xbeio rodikliu apribota apvalkalo med\xc5\xbeiaga, kurios dielektrin\xc4\x97 skvarba arba l\xc5\xab\xc5\xbeio rodiklis yra ma\xc5\xbeesni. Tokia strukt\xc5\xabra nukreipia optines bangas visi\xc5\xa1ko vidaus atspind\xc5\xbeio d\xc4\x97ka. Toks bangolaidis yra vadinamas \xc5\xa1viesolaid\xc5\xbeiu_NEWLINE_Kiti optini\xc5\xb3 \xc5\xa1viesolaid\xc5\xbei\xc5\xb3 tipai, tarp j\xc5\xb3 ir fotoninio kristalo pagrindu, bangoms nukreipti naudoja kitokius mechanizmus. Bangolaid\xc5\xbeiai, sudaryti i\xc5\xa1 tu\xc5\xa1\xc4\x8diavidurio vamzd\xc5\xbeio, kurio vidinis pavir\xc5\xa1ius padengtas ypa\xc4\x8d gerai atspindin\xc4\x8dia med\xc5\xbeiaga, vadinami \xc5\xa1viesos vamzdeliais bei naudojami ap\xc5\xa1vietimui. Vidinis pavir\xc5\xa1ius gali b\xc5\xabti poliruotas metalas arba daugiasluoksn\xc4\x97 danga, nukreipianti \xc5\xa1viesa Breg\xc5\xb3 atspind\xc5\xbeio d\xc4\x97ka (tai b\xc5\xabt\xc5\xb3 dalinis fotoninio kristalo atvejis).\n_START_SECTION_\nAkustiniai bangolaid\xc5\xbeiai\n_START_PARAGRAPH_\nAkustiniame bangolaidyje yra nukreipiama garso banga. Tokio bangolaid\xc5\xbeio principin\xc4\x97 schema yra pana\xc5\xa1i \xc4\xaf optinio su vienu skirtumu, kad vidinis akustinio bangolaid\xc5\xbeio pavir\xc5\xa1ius turi gerai atspind\xc4\x97ti gars\xc4\x85.'